पाएं अपने शहर की ताज़ा ख़बरें और फ्री ई-पेपरडाउनलोड करें
मोटरसाइकिल चोरी की वारदात को अंजाम देने के आरोपी सुनील कुमार वासी गांव डिंगर माजरा को सीआईए-2 की टीम ने सेक्टर-4 करनाल से गिरफ्तार किया। आरोपी के कब्जे से वारदात में चोरी की गई मोटरसाइकिल बरामद की गई। जांच में खुलासा हुआ कि आरोपी स्मैक करने का आदी है और इसी नशे की पूर्ति के लिए ही आरोपी मोटरसाइकिल चोरी की वारदातों को अंजाम देता था।
आरोपी के खिलाफ इससे पहले दो मामले मोटरसाइकिल चोरी के केस दर्ज हैं। इन मामलों में आरोपी गिरफ्तार किया जा चुका था और अभी जमानत पर बाहर चल रहा था। मुख्य सिपाही महाबीर ने बताया कि आरोपी को अदालत में पेश करके जेल भेज दिया गया है। पुलिस जांच में आया कि 24 अप्रैल को कैमला मोड़ घरौंडा से अज्ञात आरोपी द्वारा एक मोटरसाइकिल चोरी की थी। इस संबंध में अर्जुन कुमार वासी वार्ड -13 रामनगर घरौंडा के बयान पर घरौंडा थाना में मामला दर्ज किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn